PMIndiaData/PMIndiaSum huggingface dataset:
પ્રધાનમંત્રીએ નેપાળના ચૂંટાયેલા પ્રધાનમંત્રી શ્રી શેર બહાદૂર દેઉબાને અભિનંદન આપ્યા

પ્રધાનમંત્રી શ્રી નરેન્દ્ર મોદીએ નેપાળના ચૂંટાયેલા પ્રધાનમંત્રી શ્રી શેર બહાદૂર દેઉબાને અભિનંદન આપ્યા છે. પ્રધાનમંત્રીએ કહ્યું કે, “નેપાળના પ્રધાનમંત્રી તરીકે ચૂંટાયેલા શ્રી શેર બહાદૂર દેઉબા સાથે વાત કરી અને તેમને અભિનંદન આપ્યા. મેં તેમને તેમના નેતૃત્વમાં નેપાળમાં શાંતિ, સમૃદ્ધિ અને પ્રગતિ માટે મારી શુભેચ્છા પાઠવી.”
પ્રધાનમંત્રી અને અબુધાબીના રાજકુમાર વચ્ચે ટેલિફોનિક ચર્ચા થઇ

પ્રધાનમંત્રી શ્રી નરેન્દ્ર મોદીએ આજે અબુધાબીના રાજકુમાર મહામહિમ શેખ મોહમ્મદ બીન ઝાયેદ અલ નહ્યાન સાથે ટેલિફોન પર ચર્ચા કરી હતી. બંને નેતાઓએ સમગ્ર દુનિયામાં અત્યારે ફાટી નીકળેલી કોવિડ-19 મહામારી અંગે માહિતી અને મંતવ્યોનું આદાનપ્રદાન કર્યુ હતું અને પોતપોતાના દેશમાં વર્તમાન પરિસ્થિતિ તેમજ સરકાર દ્વારા લેવાયેલા પગલાં વિશે એકબીજાને માહિતગાર કર્યા હતા. આ વાયરસનો ફેલાવો અટકાવવા માટે આગામી કેટલાક અઠવાડિયા ખૂબ જ મહત્વપૂર્ણ છે અને તમામ દેશો દ્વારા નક્કર તેમજ સંકલિત પ્રયાસો કરવા જરૂરી છે તે બાબતે બંને નેતાઓ સંમત થયા હતા. આ સંદર્ભે, આ મહામારી અંગે ચર્ચા કરવા માટે દિવસની શરૂઆતમાં
મંત્રીમંડળે પ્રધાનમંત્રી આવાસ યોજના (પીએમએવાય)ની ક્રેડિટ લિન્ક્ડ સબસિડી સ્કીમ (સીએલએસએસ) હેઠળ લોનની મુદ્દત 15 વર્ષથી વધારીને 20 કરવા મંજૂરી આપીમધ્યમ આવક ધરાવતા જૂથ માટે નવી સીએલએસએસ રજૂ કરવી

પ્રધાનમંત્રી શ્રી નરેન્દ્ર મોદીની અધ્યક્ષતામાં યોજાયેલી કેન્દ્રીય મંત્રીમંડળની બેઠકમાં નીચેની દરખાસ્તો માટે કાર્યોત્તર મંજૂરી આપી છેઃ પ્રધાનમંત્રી આવાસ યોજના (શહેરી) અભિયાનની વર્ટિકલ ક્રેડિટ લિન્ક્ડ સબસિડી સ્કીમ (સીએલએસએસ) (જેનું નામ બદલીને ઇડબલ્યુએસ (ઓછી આવક ધરાવતા વર્ગ)/એલઆઇજી (ઓછી આવક ધરાવતું જૂથ) માટે સીએલએસએસ કરવામાં આવ્યું છે) અંતર્ગત લોનની મુદ્દત 15 વર્ષથી વધારીને 20 વર્ષ કરવી. હવે તેનું નામ બદલાઈને સમાજના આર્થિક રીતે નબળા વર્ગો/ઓછી આવક ધરાવતા જૂથ માટે સીએલએસએસ થશે; એમઆઇજી (મધ્યમ આવક ધરાવતા જૂથ) કેટેગરીને લક્ષ્યાંક બનાવવા એમઆઇજી માટે નવી ક્રેડિટ-લિન્ક્ડ સબસિડી સ્કીમ પ્રસ્તુત કરવી; પીએમએવાય (શહેરી) (હવે ઇડબલ્યુએસ/એલઆઇજી માટે સીએલએસએસ)ના સીએલએસએસ વર્ટિકલ હેઠળ કેન્દ્રીય નોડલ એજન્સીઓ (સીએનએ) સાથે સમજૂતીકરાર (એમઓયુ) કરનાર મુખ્ય ધિરાણ સંસ્થાઓ (પીએલઆઇ)ને એમઆઇજી માટે સીએલએસએસને તેમના એમઓયુમાં કામગીરી વધારવાનો વિકલ્પ પૂરો પાડવો, જે માટે લાગુ કરી શકાય તેવા યોગ્ય ફેરફારો કરવાની છૂટ આપવી; આ યોજનાઓ હેઠળ મંજૂર થયેલ લોન્સ માટે પીએલઆઇને ચુકવવાપાત્ર પ્રોસેસિંગ ફીને તાર્કિક બનાવવી/પ્રસ્તુત કરવી; એમઆઇજી માટે સૂચિત સીએલએસએસ માટે બીઇ સ્ટેજ પર 2017-18 માટે બજેટમાં શરૂઆતમાં રૂ. 1000 કરોડની ફાળવણી અને હવાલો સંભાળતા મંત્રાલયની મંજૂરી સાથે એમઆઇજી માટે સીએલએસએસની કાર્યકારી માર્ગદર્શિકા બહાર પાડવી. ઉદ્દેશો હાલના પ્રધાનમંત્રી આવાસ યોજના (શહેરી) – તમામ માટે મકાન પૂરું પાડવાના અભિયાન હેઠળ આર્થિક રીતે પછાત વર્ગ (ઇડબલ્યુએસ) અને ઓછી આવક ધરાવતા જૂથ (એલઆઇજી) સેગમેન્ટ્સ માટે ઓફટેકમાં વૃદ્ધિ; મધ્યમ આવક ધરાવતા જૂથ (એમઆઇજી) સુધી પહોંચવું; મુખ્ય ધિરાણ સંસ્થાઓ (પીએલઆઇ) માટે પ્રક્રિયાઓ સરળ બનાવવામાં આવશે; હાઉસિંગ અને શહેરી વિકાસ ક્ષેત્રમાં ભાગીદારી વધારવા પીએલઆઇને પ્રોત્સાહન પુરું પાડવામાં આવશે; અંદાજપત્રીય જોગવાઈઓ મારફતે જરૂરી ભંડોળ પુરું પાડીને ફંડ ઉપલબ્ધ કરાવવામાં આવશે અને કાર્યક્રમોની પ્રક્રિયાઓ/અમલીકરણની સ્પષ્ટ પરિભાષાકરવામાં આવશે. વર્ષ 2022 સુધી તમામને મકાન પૂરા પાડવા આ યોજનાઓની પહોંચ સમાજના ઇડબલ્યુએસ (આર્થિક રીતે પછાત વર્ગ), એલઆઇજી (ઓછી આવક ધરાવતા જૂથ) અને એમઆઇજી (મધ્યમ આવક ધરાવતા જૂથ) સેગમેન્ટ વચ્ચે વિસ્તૃત સહભાગીદારી સુનિશ્ચિત કરશે, જેથી સમાનતા અને સર્વસમાવેશકતા સુનિશ્ચિત થશે. પીએલઆઇ લાયકાતના માપદંડો પૂર્ણ થયા પછી લાભાર્થીઓના હોમ લોન ખાતાઓમાં વ્યાજની સહાય જમા કરશે. એમઆઇજી (મધ્યમ આવક ધરાવતા જૂથ) માટે સૂચિત વ્યાજ સહાય યોજના આ કેટેગરીના લોકોની મકાનોની જરૂરિયાતો પૂર્ણ કરવા માટે નવીન અભિગમ છે.
પ્રધાનમંત્રીએ ભટિંડામાં એઈમ્સનું શિલારોપણ કર્યું

પ્રધાનમંત્રી શ્રી નરેન્દ્ર મોદીએ આજે પંજાબના ભટિંડામાં અખિલ ભારતીય તબીબી વિજ્ઞાન સંસ્થા (એઈમ્સ)નું શિલારોપણ કર્યું હતું. આ પ્રસંગે બોલતા પ્રધાનમંત્રીએ કહ્યું હતું કે, દરેક દેશના વિકાસ માટે સામાજિક માળખું આવશ્યક છે અને એટલે આપણે ઊંચી ગુણવત્તાયુક્ત શાળાઓ અને હોસ્પિટલોની જરૂર છે. તેમણે કહ્યું હતું કે, ભટિંડામાં એમ્સથી સ્થાનિક વિસ્તારોને ફાયદો થશે. તેમણે ભાર મૂક્યો હતો કે આ કેન્દ્ર સરકાર ફક્ત શિલારોપણ જ કરતી નથી, પણ પ્રોજેક્ટ પૂર્ણ કરે છે. અમારા માટે સમયસર પ્રોજેક્ટ પૂર્ણ કરવાની પ્રાથમિકતા છે તેવું તેમણે ઉમેર્યું હતું. પ્રધાનમંત્રીએ કહ્યું હતું કે, અત્યારે પાકિસ્તાન સારી રીતે ભારતીય સેનાની શક્તિ જાણે છે. તેમણે પાકિસ્તાનના લોકોને તેમના શાસકો સામે ભ્રષ્ટાચાર અને બનાવટી નોટો સામે લડવા અપીલ કરી હતી. પ્રધાનમંત્રીએ કહ્યું હતું કે, કેન્દ્ર સરકાર ખેડૂતોને પર્યાપ્ત પાણી પૂરું પાડવા શક્ય તમામ કામગીરી કરશે. ભારતનું પાણી પાકિસ્તાનને નહીં મળે તેવું તેમણે ઉમેર્યું હતું. પ્રધાનમંત્રીએ કહ્યું હતું કે, તેઓ મધ્યમ વર્ગનું શોષણ ન થાય અને ગરીબોને તેમના વાજબી અધિકારો મળે એ માટે બધું કરી છૂટશે.
મંત્રીમંડળે ઇન્સ્ટિટ્યૂટ ઓફ ચાર્ટર્ડ એકાઉન્ટ્સ ઓફ ઇન્ડિયા (આઇસીએઆઈ) અને ઓમાનની કોલેજ ઓફ બેંકિંગ એન્ડ ફાઈનાન્શિયલ સ્ટડીઝ વચ્ચે એમઓયુના નવીનીકરણને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત કેન્દ્રીય મંત્રીમંડળની બેઠકમાં ઇન્સ્ટિટ્યૂટ ઓફ ચાર્ટર્ડ એકાઉન્ટન્ટ્સ ઓફ ઇન્ડિયા (આઇસીએઆઈ) અને ઓમાનની કોલેજ ઓફ બેંકિંગ એન્ડ ફાઈનાન્શિયલ સ્ટડીઝ (સીબીએફએસ) વચ્ચે વર્ષ 2008 અને વર્ષ 2011માં થયેલા સમજૂતીકરાર (એમઓયુ) અને તેના નવીનીકરણને કાર્યોત્તર મંજૂરી આપી છે. આ એમઓયુ ઓમાનની અંદર હિસાબ, નાણાકીય અને ઓડિટની જાણકારીના આધારને મજબૂત કરવા સંયુક્તપણે કામ કરશે. આઇસીએઆઈ મધ્ય પૂર્વના દેશોમાં 6000થી વધારે સભ્યોનો મજબૂત આધાર ધરાવે છે તથા એમઓયુનો ઉદ્દેશ આઇસીએઆઈના સભ્યપદમાં ઓમાની નાગરિકોને સ્વીકારી સીબીએફએસને મદદરૂપ થવાનો છે. તેનો આશય સભ્યો, વિદ્યાર્થીઓ અને સંસ્થાના શ્રેષ્ઠ હિતમાં પારસ્પરિક લાભદાયક સંબંધ વિકસાવી સંયુક્તપણે કામ કરવાનો છે. એમઓયુ આઇસીએઆઈના સભ્યોને તેમની વ્યાવસાયિક કામગીરીનું વિસ્તરણ કરવાની તક પ્રદાન કરશે તેવી અપેક્ષા છે અને સાથે સાથે આઇસીએઆઈ ઓમની નાગરિકોને સહાય કરતી અને વ્યાવસાયિક ક્ષમતા વધારતી સંસ્થા બનશે તેવી પણ આશા છે. આ પ્રકારની પ્રવૃત્તિઓ મારફતે ભારત, ભારતીય નાગરિકો અને ઓમાનની સલ્તનતમાં ભારતીય ચાર્ટર્ડ એકાઉન્ટન્ટ્સ માટે નોંધપાત્ર શુભેચ્છા વધશે તેવી અપેક્ષા છે. આ એમઓયુ ભારતીય નાગરિકો દ્વારા ભારતમાં રેમિટન્સમાં વધારા તરફ દોરી જશે તેવી અપેક્ષા છે. ઓમાન સ્થાનિક વ્યાવસાયિક એકાઉન્ટન્સી સંસ્થા ધરાવતો નથી એટલે આઇસીએઆઈએ ઓમાનની સીબીએફએસ સાથે જોડાણ કર્યું છે, જે વ્યાવસાયિક બાબતોમાં ઉપયોગી પુરવાર થશે. આ એમઓયુ અત્યારે ઓમાન અને અન્ય બજારોમાં કાર્યરત ભારતીય ચાર્ટર્ડ એકાઉન્ટન્ટ્સ માટે તથા ઓમાનમાં પોતાના વ્યવસાયને હાથ ધરવા જવા ઇચ્છતા ભારતીય વ્યાવસાયિકો માટે હકારાત્મક અસર કરશે તેવી અપેક્ષા છે. આ રીતે ઓમાનની સલ્તનતમાં ભારતીય વ્યાવસાયિકો માટે રોજગારીની વધુ તકો ઊભી કરશે તેવી અપેક્ષા છે. પૃષ્ઠભૂમિ: આઇસીએઆઈ ભારતના સંસદના કાયદા દ્વારા સ્થાપિત બંધારણીય સંસ્થા છે. ભારતમાં ચાર્ટર્ડ એકાઉન્ટન્સીના વ્યવસાયનું નિયમન કરવા ચાર્ટર્ડ એકાઉન્ટન્ટ્સ ધારો, 1949 બનાવવામાં આવ્યો છે. સીબીએફએસ સરકારી સંસ્થા છે, જેની સ્થાપના ઓમાનની સલ્તનતના શાહી ફરમાન દ્વારા થઈ છે, જેનો ઉદ્દેશ બેંકર્સને શિક્ષણ અને તાલીમ આપવાનો છે તથા બેંકિંગ અને નાણાકીય વિષયોમાં સંશોધનને પ્રોત્સાહન આપવાનો છે. તે સેન્ટ્રલ બેંક ઓફ ઓમાનના ન્યાયિક નિરીક્ષણ હેઠળ છે તથા તેને સલ્તનતમાં વાણિજ્યિક બેંકોની કામગીરીનો ટેકો મળ્યો છે. છેલ્લા ત્રણ દાયકા દરમિયાન કોલેજ ઓમાનની વધતી જરૂરિયાતો માટે બનાવવામાં આવેલા શૈક્ષણિક અને તાલીમ કાર્યક્રમો ઓફર કરીને માનવ સંસાધન વિકાસની જરૂરિયાતોને પૂર્ણ કરવા ઓમાનમાં નાણાકીય સેવા ઉદ્યોગને મદદ કરે છે.
પ્રધાનમંત્રીએ પદ્મશ્રી રેન સોનમ શેરિંગ લેપચાના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ પદ્મશ્રી રેન સોનમ શેરિંગ લેપચાના નિધન પર શોક વ્યક્ત કર્યો છે. એક ટ્વિટમાં પ્રધાનમંત્રીએ કહ્યું કે, “પદ્મશ્રી રેન સોનમ શેરિંગ લેપચાજી બહુમુખી વ્યક્તિત્વ ધરાવતા હતા. તેમણે મહાન લેપચા સંસ્કૃતિને લોકપ્રિય બનાવવાના ઉત્કૃષ્ટ પ્રયાસો કર્યા. તેમની કૃતિઓને પેઢી દર પેઢી સમ્માનિત કરવામાં આવે છે. તેમના નિધનથી અત્યંત દુઃખ થયું. તેમના પરિવાર અને પ્રશંસકો પ્રત્યે સંવેદના. ઓમ શાંતિ.”
મંત્રીમંડળે ઇન્ડિયન ટ્રેડ સર્વિસ (આઇટીએસ)ના અધિકારીઓ મૂળ સ્થાને સીનિયર એડમિનિસ્ટ્રેટિવ ગ્રેડ (એસએજી) તરીકે પ્રમોશનને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે 1989થી 1991ની બેચના ઇન્ડિયન ટ્રેડ સર્વિસ (આઇટીએસ)ના અધિકારોઓને વ્યક્તિગત ધોરણે, એક વખત છૂટછાટ તરીકે સીનિયર એડમિનિસ્ટ્રેટિવ ગ્રેડ (એસએજી) સ્તરે મૂળ સ્થાને પ્રમોશનની મંજૂરી આપી છે, જેમાં શરત એ છે કે જ્યારે કેડર પોસ્ટ પર એસએજી પર ખાલી જગ્યા ઊભી થશે, ત્યારે આ અધિકારીઓ ખાલી કેડર પોસ્ટ અને અત્યારે આ અધિકારીઓ દ્વારા ખાલી પદો સામે એડજસ્ટ કરશે, તેમને નિવૃત્તિ પછી કે એસએજીની મંજૂર કરેલી મૂળ ક્ષમતા સામે જૂનિયર એડમિનિસ્ટ્રેટિવ ગ્રેડ (જેએજી)ના ઓરિજિનલ સ્તરે જાળવી રાખવામાં આવશે. આ મંજૂરી સરકારને આ સીનિયર આઇટીએસ અધિકારીઓને જાળવી રાખવા અને તેમનો લાભદાયક રીતે ઉપયોગ કરવા સક્ષમ બનાવશે, જેઓ ટ્રેડ પ્રમોશન અને ટ્રેડ સંરક્ષણના ક્ષેત્રોમાં વિવિધ પોઝિશનમાં તેમના ક્ષેત્રમાં નોંધપાત્ર જાણકારી ધરાવે છે, જેથી ભારતના નિકાસ ક્ષેત્રની વૃદ્ધિને વેગ આપવાનો ઉદ્દેશ પાર પાડવામાં મદદ મળશે. એસએજી સ્તરના પ્રમોશનને મંજૂરી આપવાથી આ અધિકારીઓને કેન્દ્રીય સ્ટાફિંગ યોજના હેઠળ પેનલમાં સમાવવા માટે વિચારવા સક્ષમ બનાવવામાં આવશે અને ભારત સરકારના વિવિધ મંત્રાલયો/વિભાગોમાં કથિત યોજના હેઠળ ભારત સરકારની સેવા કરવા અધિકારીઓ વધારે ઉપલબ્ધ થશે. ઇન્ડિયન ટ્રેડ સર્વિસ ભારતીય આંતરરાષ્ટ્રીય વેપાર અને વેપારને પ્રોત્સાહન આપવા વિવિધ પાસાંઓનું સંચાલન કરવા સંગઠિત કેડરની વધતી જરૂરિયાતો પૂર્ણ કરવા સેન્ટ્રલ ગ્રૂપ ‘એ’ સર્વિસ તરીકે બનાવવામાં આવી હતી.
સંસદના શિયાળુ સત્રનાં પ્રારંભે મીડિયાને પ્રધાનમંત્રીનું નિવેદન

નમસ્કાર સાથીઓ, શિયાળુ સત્રમાં આપ સૌનું સ્વાગત છે. આ સત્ર મહત્વપૂર્ણ છે. સરકાર તરફથી ઘણા મહત્વપૂર્ણ વિષયો, જે જનહિતમાં છે, દેશહિતમાં છે અને સૌનો પ્રયત્ન રહે કે જેટલા વધુમાં વધુ કાર્યો અમે જનહિતમાં કરી શકીએ, લોકહિતમાં કરી શકીએ. મને વિશ્વાસ છે કે સદનનાં બધા સભ્યો આ ભાવનાનો આદર કરીને આગળ વધશે. અમારો નિરંતર પ્રયત્ન રહે છે કે બધા વિષયો પર ચર્ચા થાય. ખૂલીને ચર્ચા થાય, તેજ–તર્રાર ચર્ચા થાય, તીખી તમતમતી ચર્ચા થાય, પણ ચર્ચા થાય. વાદ થાય, વિવાદ થાય, સંવાદ થાય, એ થવો જ જોઈએ અને એટલા માટે અમારી વિનંતી રહેશે, અમારો આગ્રહ રહેશે કે સદન નિર્ધારિત સમય કરતા પણ વધુ સમય કામ કરે. બધા જ મહત્વપૂર્ણ વિષયોને પરિણામો સુધી પહોંચાડે. ચર્ચા કરીને તેને વધુ સાર્થક બનાવવા માટે અને વધુ મજબૂત બનાવવા માટેનો પ્રયાસ થાય અને મને વિશ્વાસ છે કે બધા જ રાજનૈતિક પક્ષો જે મે મહિનામાં આવી રહેલી પરીક્ષા માટે સજ્જ થઈ રહ્યા છે, તો જરૂરથી જનતા જનાર્દનનું ધ્યાન રાખીને આ સત્રનો સર્વાધિક ઉપયોગ જનહિત માટે કરશે, પક્ષના હિત માટે નહિં કરે. આ વિશ્વાસ સાથે મારી સૌને ખૂબ–ખૂબ શુભકામનાઓ. ધન્યવાદ!
પ્રધાનમંત્રીની ઉપરાષ્ટ્રપતિ હમિદ અન્સારીના વિદાયમાન પર રાજ્યસભામાં ટિપ્પણ

પ્રધાનમંત્રી શ્રી નરેન્દ્ર મોદી આજે ઉપરાષ્ટ્રપતિ હમિદ અન્સારીના વિદાયમાન માટે રાજ્યસભામાં અન્ય સભ્યો સાથે જોડાયા હતા. પ્રધાનમંત્રીએ નોંધ્યું હતું કે શ્રી અન્સારીનો પરિવાર 100થી વધુ વર્ષથી જાહેર જીવનમાં વિશેષ ઈતિહાસ ધરાવે છે. પ્રધાનમંત્રીએ કહ્યું કે ઉપરાષ્ટ્રપતિ પ્રખર રાજદ્વારી છે. તેમણે ઘણા પ્રસંગોએ રાજકીય મુદ્દાઓ પર ઉપરાષ્ટ્રપતિપદની દીર્ધદ્રષ્ટીથી લાભ આપ્યો છે. પ્રધાનમંત્રીએ શ્રી હમિદ અન્સારીને હાર્દિક શુભેચ્છા પાઠવી હતી.
પ્રધાનમંત્રીએ કંડલા પોર્ટ ટ્રસ્ટના વિવિધ પ્રોજેક્ટ્સ લોન્ચ કર્યા

પ્રધાનમંત્રી શ્રી નરેન્દ્ર મોદીએ આજે ગુજરાતમાં ગાંધીધામ ખાતે કંડલા પોર્ટ ટ્રસ્ટના વિવિધ પ્રોજેક્ટ્સ લોન્ચ કર્યા હતા. તેમણે ડો. બાબાસાહેબ આંબેડકર કન્વેન્શન સેન્ટરના નિર્માણ માટે શિલારોપણની તકતીનું અનાવરણ કર્યું હતું તથા 14મા અને 16મા જનરલ કાર્ગો બર્થના વિકાસનું શિલારોપણ કર્યું હતું. તેમણે કચ્છ સોલ્ટ જંક્શન પર ઇન્ટરચેન્જ-કમ-આરઓબીના નિર્માણ માટે સુપરતપત્ર આપ્યો હતો, બે મોબાઇલ હાર્બર ક્રેન તૈનાત કરી હતી અને કંડલા પોર્ટ ખાતે ખાતરોના સંચાલન માટે વ્યવસ્થાનું ઉદ્ઘાટન કર્યું હતું. આ પ્રસંગે કેન્દ્રીય મંત્રી શ્રી નીતિન ગડકરીએ કહ્યું હતું કે, સાગરમાલા પ્રોજેક્ટ અને પોર્ટ-સંચાલિત વિકાસની ગુજરાત પર હકારાત્મક અસર થશે તથા રોજગારીનું સર્જન થશે. ગુજરાતના મુખ્યમંત્રી શ્રી વિજય રુપાણીએ સમૃદ્ધ દરિયાઈ પરંપરા વિશે વાત કરી હતી અને અત્યારે પણ ગુજરાતમાં દરિયાઈ વેપારવાણિજ્યનો જુસ્સો જળવાઈ રહ્યો છે તેવું ઉમેર્યું હતું. પ્રધાનમંત્રી નરેન્દ્ર મોદીએ હેલિપેડથી સમારંભ સ્થળ સુધીના માર્ગ પર તેમને ઉષ્માસભર આવકાર આપવા બદલ લોકોનો આભાર માન્યો હતો. તેમણે જણાવ્યું હતું કે, કચ્છી માંડુઓ પાણીના મહત્વથી સારી રીતે વાકેફ છે. તેમણે કચ્છ વિસ્તારના સમૃદ્ધ ઇતિહાસ અને સંસ્કૃતિ વિશે વાત કરી હતી. પ્રધાનમંત્રીએ કહ્યું હતું કે, જો ભારત વૈશ્વિક વેપારમાં પોતાનું સ્થાન ઊભું કરવા ઇચ્છતો હોય, તો તેણે પોર્ટ સેક્ટરમાં શ્રેષ્ઠ સુવિધાઓ ઊભી કરવી પડશે. તેમણે જણાવ્યું હતું કે, પોર્ટ સેક્ટરના વિકાસ માટે માળખાગત સુવિધા અને કાર્યદક્ષતાનો સમન્વય આવશ્યક છે. તેમણે ઉમેર્યું હતું કે, કંડલા પોર્ટ એશિયામાં શ્રેષ્ઠ પોર્ટ પૈકીનું એક બની ગયું છે. પ્રધાનમંત્રીએ જણાવ્યું હતું કે, ઇરાનમાં ભારતની ભાગીદારી સાથે ચાબહાર પોર્ટ વિકસાવવામાં આવી રહ્યું છે, જે કંડલા પોર્ટની વૃદ્ધિને વધુ વેગ આપશે. પ્રધાનમંત્રીએ ડો. બાબાસાહેબ આંબેડકર કન્વેન્શન સેન્ટરનો ઉલ્લેખ પણ કર્યો હતો, જેનું આજે શિલારોપાણ થયું હતું. પ્રધાનમંત્રીએ લોકોને આગામી પાંચ વર્ષમાં દેશની આઝાદીના 75મા વર્ષની ઉજ વણી કરવા તેમનાથી બને તે પ્રદાન કરવા જણાવ્યું હતું. દેશ પંડિત દીનદયાળ ઉપાધ્યાયનું શતાબ્દી વર્ષ ઉજવી રહ્યું છે એવું જણાવી પ્રધાનમંત્રીએ કંડલા પોર્ટ ટ્રસ્ટનું નામ બલીને “દીનદયાળ પોર્ટ ટ્રસ્ટ – કંડલા” કરવાનું સૂચન કર્યું હતું.
આદિવાસી બાળકોનું મ્યુઝિકલ બેન્ડ 31મી ઓક્ટોબરે કેવડિયામાં પ્રધાનમંત્રીની સામે પરફોર્મ કરશે

બનાસકાંઠા જિલ્લાના અંબાજી નગરના આદિવાસી બાળકોનું મ્યુઝિકલ બેન્ડ 31મી ઓક્ટોબરે કેવડિયામાં પ્રધાનમંત્રીની સામે પરફોર્મ કરશે. રાષ્ટ્રીય એકતા દિવસ નિમિત્તે પ્રધાનમંત્રી કેવડિયાની મુલાકાત લેશે. એવું પહેલીવાર નથી કે જ્યારે પ્રધાનમંત્રી માટે મ્યુઝિકલ બેન્ડ પરફોર્મ કરશે. 30મી સપ્ટેમ્બર, 2022ના રોજ, જ્યારે પ્રધાનમંત્રી અંબાજી, ગુજરાતની મુલાકાતે ગયા હતા, ₹7200 કરોડથી વધુના મૂલ્યના વિવિધ વિકાસ પ્રોજેક્ટનો શિલાન્યાસ કર્યો હતો અને રાષ્ટ્રને સમર્પિત કર્યા હતા, જ્યારે તેઓ જાહેર સમારોહ માટે આવી રહ્યા હતા ત્યારે બેન્ડે પ્રધાનમંત્રીનું સ્વાગત કર્યું હતું,. પ્રધાનમંત્રીએ યુવા બેન્ડના પ્રદર્શનની માત્ર પ્રશંસા અને આનંદ માણ્યા જ નહીં પરંતુ તેમણે ખાતરી કરી કે જાહેર સમારંભ શરૂ થાય તે પહેલાં તેઓ વ્યક્તિગત રીતે તેમની સાથે વાતચીત કરે. પોતાના યુવા મિત્રોને પ્રોત્સાહિત કરવા માટે પ્રધાનમંત્રીએ તેમની સાથે ગ્રુપ ફોટો પણ પડાવ્યો. આવા અસાધારણ સંગીત કૌશલ્યો શીખેલા આ આદિવાસી બાળકોની વાર્તા સાંભળવા જેવી છે. બાળકો એક સમયે તેમની મૂળભૂત જરૂરિયાતો અને શિક્ષણ મેળવવાની તક માટે લડતા હતા. તેઓ ઘણીવાર અંબાજી મંદિર પાસે જોવા મળતા હતા જ્યાં તેઓ મુલાકાતીઓની સામે ભીખ માગતા હતા. અંબાજી સ્થિત શ્રી શક્તિ સેવા કેન્દ્ર નામની સ્થાનિક એનજીઓએ આવા બાળકો સાથે કામ કર્યું, કે જેથી તેમને માત્ર શિક્ષિત કરવા જ નહીં, પરંતુ તેઓ કઇ કૌશલ્યોમાં સારા છે તે પણ ઓળખી શકાય. એનજીઓ શ્રી શક્તિ સેવા કેન્દ્ર દ્વારા મ્યુઝિકલ બેન્ડ સાથે આદિવાસી બાળકોની કુશળતા વિકસાવી હતી. પ્રધાનમંત્રીએ યુવા બેન્ડના પ્રદર્શનનો એટલો આનંદ માણ્યો અને પ્રશંસા કરી કે તેમણે ખાતરી કરી કે રાષ્ટ્રીય એકતા દિવસના અવસરે 31મી ઓક્ટોબરે બેન્ડને કેવડિયામાં આમંત્રિત કરવામાં આવે, જેથી તેઓ પણ ઐતિહાસિક દિવસે ભાગ લઈ શકે અને પ્રદર્શન કરી શકે. 31મી ઓક્ટોબરે પ્રધાનમંત્રી કેવડિયાની મુલાકાત લેશે અને સરદાર પટેલને તેમની 147મી જન્મજયંતી પર શ્રદ્ધાંજલિ આપશે. તે એકતા દિવસ પરેડમાં પણ ભાગ લેશે અને લાલ બહાદુર શાસ્ત્રી નેશનલ એકેડમી ઓફ એડમિનિસ્ટ્રેશન ખાતે ફાઉન્ડેશન કોર્સ હેઠળ વિવિધ સિવિલ સર્વિસીસ સાથે જોડાયેલા અધિકારી તાલીમાર્થીઓ સાથે વાર્તાલાપ કરશે.
ભારતમાં વેપારના સરળીકરણને ટેકો આપવા કેન્દ્રીય મંત્રી મંડળે ભારત અને યુનાઈટેડ કિંગડમ (યુકે) વચ્ચેના કરારોને મંજૂરી આપી

ભારતમાં વ્યાપાર કરવાની સુવિધાને ટેકો આપવા માટે પ્રધાનમંત્રી શ્રી નરેન્દ્ર મોદીની અધ્યક્ષતા હેઠળના કેન્દ્રીય મંત્રી મંડળે ભારત અને યુનાઈટેડ કિંગડમ વચ્ચેના કરારોને પૂર્વવર્તી મંજૂરી આપી દીધી છે. કરારો ઉપર આ મહિને અગાઉ હસ્તાક્ષર કરવામાં આવ્યા હતા. આ કરારો વડે ઉત્તમ કાર્યો, તકનીકી મદદની પરિપૂર્તિ અને વધુ સારા પરિવર્તનોના અમલીકરણ માટે બન્ને દેશોના અધિકારીઓના આદાનપ્રદાન કરી શકાશે. આ જોડાણ તેની પરિધિમાં રાજ્ય સરકારોને પણ આવરી લેશે. યુકે સરકારે નીચેના ક્ષેત્રોમાં પોતાની કુશળતાને રજુ કરવાની ઈચ્છા વ્યક્ત કરી છે. અ) નાના ઉદ્યોગો અને શરૂ થઇ રહેલાને સહાય બ) વ્યાપારની શરૂઆત અને તેમની નોંધણી ક) કર ચુકવણી અને કર વહીવટ ડ) નાદારી ઈ) બાંધકામની મંજૂરી ફ) વીજળી મેળવવી ગ) તપાસ અને નિયામક પ્રથા માટે સાહસ આધારિત માળખું હ) સરહદ પાર વ્યાપાર ઈ) સ્પર્ધાત્મક અર્થવ્યવસ્થા જ) ક્રેડીટ મેળવવી ક) કાયદાઓ અને નિયંત્રણો તૈયાર કરવા લ) નિયંત્રણના પ્રવાહ અને સ્ટોકને ઓછો કરવો મ) નિયંત્રણની અસરનું મૂલ્યાંકન વર્તમાન સમયમાં, ભારત (ડુઈંગ બીઝનેસ રિપોર્ટ, 2017 અનુસાર) 190 અર્થતંત્રોમાંથી 130મા સ્થાને છે. યુકે સરકારે તાજેતરના વર્ષોમાં ઈઝ ઓફ ડુઈંગ બીઝનેસ રેન્કિંગમાં અસાધારણ સુધારો પ્રાપ્ત કર્યો છે. લાભકર્તાઓમાં ઉત્તમ કાર્યો, સક્ષમતા નિર્માણ વગેરેનું આદાનપ્રદાન કરી કેન્દ્ર સરકારના મંત્રાલયો/ વિભાગો અને રાજ્ય સરકારના અધિકારીઓનો સમાવેશ થાય છે. પ્રત્યેક પક્ષ પોતાના અધિકારીઓ માટેના વાહનવ્યવહાર તથા અન્ય વહીવટી ખર્ચ તેમજ તાલીમ/ સેમીનાર/ કોન્ફરન્સ આયોજનના તમામ ખર્ચ ભોગવશે. આ કરારો અધિકારીઓ માટે વધુ સારા નિયમનો, આગળ પડતા ઇન્સ્પેકટરો માટે સક્ષમતા નિર્માણ, ઉત્તમ કાર્યો વગેરે ઉપર વ્યવસાયિક અભ્યાસક્રમો રજુ કરવા માટે યુકે સરકારની વિવિધ એજન્સીઓને સુવિધા પૂરી પાડે છે. આ જોડાણથી ભારત સરકાર, રાજ્ય સરકારો અને તેને સંલગ્ન એજન્સીઓ દ્વારા રચનાત્મક પ્રક્રિયાઓના ઝડપી અમલ થવાની શક્યતા છે, જેનાથી ભારતમાં સુવિધાપૂર્ણ વ્યાવસાયિક વાતાવરણનું નિર્માણ થશે અને દેશમાં નિયામક વાતાવરણ વધુ સરળતાથી રચાશે.
મંત્રીમંડળે ટ્રાન્સજેન્ડર વ્યક્તિઓ (અધિકારોનું રક્ષણ) બિલ 2019ને મંજૂરી

પ્રધાનમંત્રી શ્રી નરેન્દ્ર મોદીના નેતૃત્વમાં કેન્દ્રીય મંત્રીમંડળ દ્વારા ટ્રાન્સજેન્ડર વ્યક્તિઓ (અધિકારોનું રક્ષણ) બિલ 2019 રજૂ કરવાના પ્રસ્તાવને મંજૂરી આપવામાં આવી છે. આ બિલ સંસદના આગામી સત્રમાં રજૂ કરવામાં આવશે. આ બિલ આવી વ્યક્તિઓના સામાજિક, આર્થિક અને શૈક્ષણિક સશક્તિકરણ માટે એક કાર્ય પ્રણાલી ઉપલબ્ધ કરાવે છે. અસર: આ બિલના કારણે હાંસિયામાં ધકેલાઇ ગયેલા આ વર્ગ વિરુદ્ધ લાંછન, ભેદભાવ અને દુર્વ્યવહાર ઘટશે અને સમાજમાં તેઓ મુખ્ય પ્રવાહમાં આવશે જેથી સંખ્યાબંધ ટ્રાન્સજેન્ડર વ્યક્તિઓને તેનો લાભ મળશે. તેનાથી સર્વસમાવેશને પ્રોત્સાહન મળશે અને ટ્રાન્સજેન્ડર વ્યક્તિઓ સમાજના ઉપયોગી સભ્ય બની જશે. પૃષ્ઠભૂમિ: ટ્રાન્સજેન્ડર સમુદાય દેશમાં સૌથી વધુ હાંસિયામાં ધકેલાઇ ગયેલા સમુદાયોમાંથી એક છે કારણ કે, આ સમુદાય પુરુષ અને મહિલા જાતિની પરંપરાગત શ્રેણીમાં ક્યાંય બંધબેસતો નથી. તેના પરિણામે તેને સામાજિક બહિષ્કારથી માંડીને ભેદભાવ, શૈક્ષણિક સુવિધાઓનો અભાવ, બેરોજગારી, તબીબી સુવિધાઓનો અભાવ જેવી સંખ્યાબંધ સમસ્યાઓનો સામનો કરવો પડે છે. આ બિલ ટ્રાન્સજેન્ડર સમુદાયને સામાજિક, આર્થિક અને શૈક્ષણિક રૂપે સશક્ત બનાવશે.
પ્રધાનમંત્રીએ નાવિકા સાગર પરિક્રમાની મહિલા અધિકારીઓને શુભેચ્છા પાઠવી; એનએમ એપ પર લોકોને શુભેચ્છા પાઠવવા વિનંતી કરી

પ્રધાનમંત્રી શ્રી નરેન્દ્ર મોદીએ આજે આઇએનએસવી તરિણી પર વિશ્વની પરિક્રમાની સફર શરૂ કરનારી નાવિકા સાગર પરિક્રમાની 6 મહિલા અધિકારીઓને શુભેચ્છા પાઠવી હતી. પ્રધાનમંત્રીએ નાવિકા સાગર પરિક્રમાની ટીમને નરેન્દ્ર મોદી એપ પર શુભેચ્છા પાઠવવા અને પ્રોત્સાહન આપતા લખાણ લખવા લોકોને વિનંતી કરી હતી. પ્રધાનમંત્રીએ કહ્યું હતું કે, “આજે વિશિષ્ટ દિવસ છે! નૌકાદળની 6 મહિલા અધિકારીઓ આઇએનએસવી તરિણી પર વિશ્વની પરિક્રમા માટે સફર શરૂ કરશે. સંપૂર્ણ દેશ આ નોંધપાત્ર પ્રયાસમાં નાવિકા સાગર પરિક્રમાની તમામ મહિલાઓને શુભેચ્છા આપવા એક થયો છે. એનએમ એપ પર નાવિકા સાગર પરિક્રમાની ટીમ માટે તમારી શુભેચ્છા પાઠવો અને પ્રોત્સાહન આપો.” ભારતની તમામ મહિલા સભ્ય દ્વારા વિશ્વની પરિક્રમા કરવાનું આ પ્રથમ સાહસ છે. તેઓ આજે ગોવાથી તેમની સફર શરૂ કરશે અને પરિક્રમા પૂર્ણ કરીને માર્ચ, 2018માં ગોવા પરત ફરશે તેવી અપેક્ષા છે. આ સાહસનું નામ નાવિકા સાગર પરિક્રમા છે. પરિક્રમા પાંચ તબક્કા ધરાવે છે અને 4 બંદર પર રોકાણ કરશેઃ ફ્રેમેન્ટલ (ઓસ્ટ્રેલિયા), લીટલટન (ન્યૂઝીલેન્ડ), પોર્ટ સ્ટેન્લી (ફોકલેન્ડ્સ) અને કેપ ટાઉન (દક્ષિણ આફ્રિકા).
કેન્દ્રીય મંત્રીમંડળે વરિષ્ઠ પેન્શન બીમા યોજના, 2003 અને વરિષ્ઠ પેન્શન બીમા યોજના, 2014ને કાર્યોત્તર મંજૂરી આપી

પ્રધાનમંત્રી શ્રી નરેન્દ્ર મોદીના અધ્યક્ષસ્થાને કેન્દ્રીય મંત્રીમંડળે 14મી જુલાઈ, 2003ના રોજ શરૂ થયેલી વરિષ્ઠ પેન્શન બીમા યોજના(વીપીબીવાય) 2003 તેમજ 14મી ઓગસ્ટ, 2014ના રોજ શરૂ થયેલી વરિષ્ઠ પેન્શન બીમા યોજના (વીપીબીવાય) 2014ને કાર્યોત્તર મંજૂરી આપી છે. કેન્દ્રીય મંત્રીમંડળે વર્ષ 2003-04થી 2014-15ના સમયગાળા દરમિયાન વીપીબીવાય માટે એલઆઈસીને આપેલી સબસીડીની રકમ પર થયેલ ખર્ચને પણ મંજૂરી આપી છે અને વર્ષ 2015-16થી વીપીબીવાય, 2003 અને 2014 પર થયેલા ખર્ચને પણ મંજૂર કર્યો છે. આ યોજનાઓ લાઈફ ઈન્સ્યોરન્સ કોર્પોરેશન (એલઆઈસી) ઑફ ઈન્ડિયા દ્વારા અમલમાં મૂકાઈ છે અને યોજના હેઠળ રોકાયેલા ભંડોળ પર એલઆઈસીએ ખરેખર પ્રાપ્ત કરેલું વળતર અને સરકાર દ્વારા અપાયેલા વળતરના વચન વચ્ચેનો તફાવત એલઆઈસીને સબસીડી તરીકે અપાશે. બંને પેન્શન યોજનાઓમાં સબસ્ક્રિપ્શનની રકમ પર નિશ્ચિત લઘુતમ વળતરના આધારે સીનિયર સીટીઝનોને ઓછામાં ઓછા પેન્શનની ખાતરી આપવામાં આવી છે. પેન્શનની આ રકમ સબસ્ક્રિપ્શનની તારીખથી મૃત્યુ સુધી ચૂકવાય છે અને સબસ્ક્રાઈબરનું મૃત્યુ થતા વારસદારને સબસ્ક્રિપ્શનની રકમ પરત ચૂકવાય છે. વીપીબીવાય-2003 અને વીપીબીવાય-2014, બંને યોજનાઓમાં સબસ્ક્રિપ્શન્સ બંધ થઈ ગયા છે. છતાં, જે પોલિસીઓ વેચાઈ ગઈ છે, તેમાં સરકારે આ યોજનાઓ હેઠળ 9 ટકા વળતરની આપેલી ગેરન્ટી મુજબ વળતર ચૂકવાઈ રહ્યા છે. વીપીબીવાય-2014, 14મી ઓગસ્ટ, 2014થી 14મી ઓગસ્ટ, 2015 સુધી ખુલ્લી હતી. 31મી માર્ચ, 2016ના રોજ વીપીબીવાય 2014 હેઠળ વર્ષાસન મેળવનારાઓની કુલ સંખ્યા 3,17,991 હતી. તે જ રીતે, 31મી માર્ચ, 2016ના રોજ વીપીબીવાય 2003 હેઠળ વર્ષાસન મેળવનારાઓની કુલ સંખ્યા 2,84,699 હતી.
પ્રધાનમંત્રીએ ઓમાનના સુલતાન કબૂસ બિન સૈદ અલ સૈદના નિધન અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ઓમાનના સુલતાન કબૂસબિન સૈદ અલ સૈયદના નિધન અંગે શોક વ્યક્ત કર્યો છે. પ્રધાનમંત્રીએ એમના શોક સંદેશમાં કહ્યું કે “સુલતાન કબૂસ બિન સૈદ અલ સૈયદના નિધન વિશે જાણીને મને ખૂબ દુ:ખ થયું છે. તે એક સ્વપ્નદ્રષ્ટા નેતા અને રાજકારણી હતા, જેમણે ઓમાનને આધુનિક અને સમૃદ્ધ રાષ્ટ્રમાં પરિવર્તિત કર્યો. તે આપણા ક્ષેત્ર અને વિશ્વ માટે શાંતિના અગ્રદૂત હતા. સુલતાન કબૂસ ભારતનાસાચા મિત્ર હતા અને ભારત અને ઓમાન વચ્ચે જીવંત વ્યૂહાત્મક ભાગીદારી વિકસાવવા માટે મજબૂત નેતૃત્વ પ્રદાનકર્યું હતું. હું તેમની પાસેથી મને મળતી હૂંફ અને સ્નેહની હંમેશા કદર કરીશ. ભગવાન તેમના આત્માને શાંતિઆપે.”
પ્રધાનમંત્રીએ જસ્ટિસ પીએન ભગવતીના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ જસ્ટિસ પીએન ભગવતીના નિધન પર શોક વ્યક્ત કર્યો છે. પ્રધાનમંત્રીએ કહ્યું હતું કે, “જસ્ટિસ પીએન ભગવતીનું નિધન દુઃખદાયક છે. તેઓ ભારતના કાયદા ક્ષેત્રના માંધાતા હતા. હું સંવેદના વ્યક્ત કરું છું. જસ્ટિસ પીએન ભગવતીનું આપણી ન્યાયિક વ્યવસ્થામાં સૌથી નોંધપાત્ર પ્રદાન લાખો લોકો માટે ન્યાયને વધારે સુલભ બનાવવાનું અને તેમને વાચા આપવાનું હતું.”
પ્રધાનમંત્રી આવતીકાલે વૃંદાવનમાં બાળકોને 3 અબજમું ભોજન પીરસશે

પ્રધાનમંત્રી શ્રી નરેન્દ્ર મોદી આવતીકાલે 11 ફેબ્રુઆરી, 2019નાં રોજ ઉત્તરપ્રદેશનાં વૃંદાવનની મુલાકાત લેશે. શ્રી મોદી વૃંદાવનમાં ચંદ્રોદય મંદિરમાં અક્ષયપાત્ર ફાઉન્ડેશન દ્વારા 3 અબજમા ભોજન માટે સેવાનાં પ્રતીક સ્વરૂપે એક તકતીનું અનાવરણ કરશે. ત્યારબાદ પ્રધાનમંત્રી શાળાથી વંચિત બાળકો માટે 3 અબજમું ભોજન પીરસશે. પ્રધાનમંત્રી મોદી આ પ્રસંગે એક જાહેરસભાને સંબોધન કરશે. શ્રી મોદી ઇસ્કોનનાં આચાર્ય શ્રીલ પ્રભુપાદનાં વિગ્રહમાં પુષ્પાંજલિ પણ અર્પણ કરશે. આ કાર્યક્રમ ફાઉન્ડેશન દ્વારા 3 અબજમું ભોજન પીરસવાનાં કાર્યક્રમને યાદગાર બનાવવા આયોજિત કરવામાં આવ્યો છે. પૃષ્ઠભૂમિ અક્ષયપાત્ર મધ્યાહ્ન ભોજન યોજનાનાં અમલીકરણમાં ભાગીદાર તરીકે કામ કરે છે. પોતાની 19 વર્ષની સેવા યાત્રામાં અક્ષયપાત્ર ફાઉન્ડેશને બાર રાજ્યોની 14,702 શાળાઓમાં 1.76 મિલિયન બાળકોને મધ્યાહ્ન ભોજન ઉપલબ્ધ કરાવ્યું છે. વર્ષ 2016માં અક્ષયપાત્રએ ભારતનાં તત્કાલિકન રાષ્ટ્રપતિ શ્રી પ્રણવ મુખર્જીની ઉપસ્થિતિમાં કુલ મળીને 2 અબજ ભોજન પૂર્ણ કરવાનાં કાર્યક્રમનું આયોજન કર્યું હતું. આ ફાઉન્ડેશન માનવ સંસાધન વિકાસ મંત્રાલય અને રાજ્ય સરકારો સાથે મળીને કરોડો બાળકોની ગુણવત્તાયુક્ત, સ્વાસ્થ્યપ્રદ અને પૌષ્ટિક આહાર ઉપલબ્ધ કરાવવા માટે કામ કરે છે. મધ્યાહ્ન ભોજન યોજના વિશ્વમાં પોતાનાં પ્રકારનો સૌથી મોટો કાર્યક્રમ માનવામાં આવે છે. આ કાર્યક્રમનો ઉદ્દેશ શાળાઓમાં 6 થી 14 વર્ષની વયનાં બાળકોની નોંધણી, હાજરીને વધારવાનો તથા બાળકોને અભ્યાસ કરતા જાળવી રાખવાનો છે. સાથે-સાથે આ કાર્યક્રમ બાળકોનાં સ્વાસ્થ્યમાં સુધારો લાવે છે. પ્રધાનમંત્રીએ 24 ઓક્ટોબર, 2018નાં રોજ નવી દિલ્હીમાં ‘
પ્રધાનમંત્રીએ ભાઈ ગંગા સિંહ સભા ગુરુદ્વારા, તહેરાનમાં પ્રાર્થના કરી અને લોકોને સંબોધિત કર્યા

પ્રધાનમંત્રી શ્રી નરેન્દ્ર મોદીએ સાંજે તહેરાન પહોંચ્યા બાદ તરત જ સાંજે ભાઈ ગંગા સિંહ સભા ગુરૂદ્વારામાં ગુરુ ગ્રંથ સાહિબની સામે માથુ ટેક્યુ. તેમને આ અવસર પર ગુરુદ્વારા વ્યવસ્થા સમિતિ તરફથી સરોપા અને તલવાર ભેટ અપાઈ. ગુરૂદ્વારામાં ઉપસ્થિત લોકોને સંબોધિત કરતા પ્રધાનમંત્રીએ નવી પેઢી માટે ભારતીય પરંપરા અને સમૃદ્ધ વિરાસતને બચાવી રાખવા માટે શિખ સમુદાયની પ્રસંશા કરી. તેમણે કહ્યું કે ભારતીય વસુધૈવ કુટુંબકમમાં વિશ્વાસ રાખે છે. – આખું વિશ્વ જ અમારો પરિવાર છે, અને એટલે જ સૌની સાથે સરળતાથી હળીમળી જાય છે. પ્રધાનમંત્રીએ કહ્યું કે ગુરુ ગોવિંદ સિંહની 350મી જયંતિ ભારત અને દુનિયાના દરેક ભાગમાં ઉજવાશે. તેમણે કહ્યું કે આના દ્વારા યુવા પેઢીને મોટા પાયા પર આપણા ગુરુઓની શહીદી અને ગુરુ ગ્રંથ સાહિબની બાબતમાં જાણકારી આપવાની સાથોસાથ જાગૃત કરાશે.
પ્રધાનમંત્રીએ પ્રોફેસર સ્ટીફન હોકિંગના અવસાન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ પ્રોફેસર સ્ટીફન હોકિંગના મૃત્ય પર શોક વ્યક્ત કર્યો હતો. પ્રધાનમંત્રીએ કહ્યું કે, “પ્રોફેસર સ્ટીફન હોકિંગ એક ઉત્કૃષ્ટ વૈજ્ઞાનિક અને શિક્ષણવિદ હતા. તેના ધૈર્ય અને દ્રઢતાથી દુનિયાભરના લોકોને પ્રેરણા મળી હતી. શ્રી હોકિંગનું અવસાન દુઃખદ છે. પ્રોફેસર હોકિંગના શ્રેષ્ઠ કાર્યોએ વિશ્વને એક શ્રેષ્ઠ સ્થાન બનાવવામાં મહત્વપૂર્ણ યોગદાન આપ્યું છે. ભગવાન તેમની આત્માને શાંતિ આપે.”